Nang kami kisahakan disia ni saraba ngalih disambat. Dipadahakan kada pintar katia pintar haja. Dipadahakan pintar katia ngalih ditangguh. Nang baiknya kita sambat hajalah satangah wali dan kita bari ngaran Surawin. Surawan ni urang nya pangangguran atawa kada baisi gawian nang tatap. Tapi kamarian samalam inya ada mencabut gumbili, ujarnya handak dibawa ka Banjarmasin. Gumbili siapakah nang diambilnya tu. Parasaku inya tu kada suah batatanaman. Kamarian Arba inya sudah bapasan wan supir handak mamborong taksi ka Banjarmasin mambawa gumbili hintadi. Pas hari Jumahat inya berangkat. Sabalum naik taksi, Surawan baujar wan supir. Jar Surawin, ini taksi sudah ku borong lah. Handak kuisi apakah, handak mambuat panumpangkah, tasarah aku. Untung atau rugi adalah sudah menjadi resiko aku, jar Surawin. Ayu ai tu mun kaya itu jar supir. Kita berangkat.
Sakalinya dijalan banyak banar urang kawai-kawai an handak menumpang umpat ka Banjarmasin. Kapintaran Surawin muncul. Ini kasampatanku jarnya dalam hati. Penumpang nang kawai-kawai tadi dibuatnya ka dalam taksi tadi. Mun kada salah hitung ada pang sekitar 7 ikung nang umpat tadi. Saikung penumpang dimintai Surawin Rp 30.000,- Jadi Surawin dapat duit Rp. 210.000,- Makan harga borongan wan sopir tadi Rp. 150.000,-. Lumayan jar Surawin, balum lagi payu gumbili sudah untung Rp, 60.000,-
Supirnya kaya apa? napang da pada kilip-kilip ha mata melihat Surawin.
bjn_Latn bjn_Latn bjn_Latn